Várdomb Község Képviselő-testülete

Szám:9-12/2011.

J e g y z ő k ö n y v

Készült: Várdomb Község Képviselő-testülete 2011. május 3-án, a Községházán megtartott rendkívüli  képviselő-testületi ülésről 

Az ülés kezdete: 18 óra 

Jelen vannak: Simon Csaba polgármester

           Boros Tiborné, Csillag József, , Kovács László 

           Vári József, Vadász Tibor képviselő-testületi tagok

Igazoltan távol maradt: Kovács Ferenc képviselő, alpolgármester
Tanácskozási joggal megjelent: Takaró Jánosné körjegyző 

7 fő képviselő-testületi tagból a polgármesterrel együtt 6 fő jelen van, az ülés határozatképes, az ülést megnyitja.

Javaslatot tett a napirend tárgyalására az elmúlt ülésen tárgyalt napelemes fűtéstechnika megvalósításához pályázat benyújtása az önkormányzat és intézményei középületein.
A képviselők a javaslattal egyet értettek.
N a p i r e n d :

1./  KEOP 4.2/A pályázat benyújtásának megtárgyalása. 

       Előadó: Simon Csaba polgármester

2./  Bejelentések, kérdések

A polgármester ismertette az újabb információkat melyeket az elmúlt időszakban szerzett. 

Kovács László képviselő szót kérve, erősen hangoztatta, hogy az alsó iskola épületére semmi képpen sem támogatja a napkollektor felszerelését.

Csillag József képviselő hozzászólásában azt javasolta, hogy arról kell dönteni, hogy a 15 % önerőt, valamint a közbeszerzés költségét honnét tudjuk előteremteni.
Simon Csaba polgármester hozzászólásában az mellett érvelt, hogy az alsó iskola eladását nem támogatja, nem is volt szó erről, azonban több terv elhangzott vele kapcsolatban. Az eladás a többi önkormányzati ingatlanra is vonatkozik. Van más mód is csak meg kell találni a megoldást bérbe adni hosszú távra, vagy bármilyen forma ami mellet a tulajdon megmarad. Senkinek nem az a célja, hogy fölélje a meglévő vagyont. 

Vadász Tibor érdeklődött, hogy kiderült e, hogy eladható e az ingatlan, ha pályázattal beruházást hajtunk végre az ingatlanon.

Csillag József képviselő az új információk birtokában úgy látja, hogy meg kell lépni a pályázat benyújtását. Minden felsorolt ingatlant érintően, amit az árajánlat tartalmaz.

Ha nyerünk,  és 1 millióért 5 milliót kapunk, azt nem szabad kihagyni. megváltoztatta 
Az igaz ugyan, hogy a költségvetésben tartalékunk nincsen, de ha esetleg valaki megvesz egy telket, akkor már nem is jelent gondot az önerő előteremtése. 

Boros Tiborné még mindig nem látja elég tisztán , nem rendelkezik elég információval arra, hogy magabiztos megalapozott döntést tudjon hozni.

Vadász Tibor nem tartja elég komolynak az árajánlatot, kevés lesz az Önkormányzati támogatás, és kicsi az esély arra is nyerjünk a pályázaton. Akkor viszont elveszettnek érzi a közbeszerzésre fordított összeget.

A tetőt megvizsgálta e valaki, hogy megfelel e napkollektor elhelyezésére. 

Simon Csaba polgármester a pályázat mellett érvelt továbbra is, és elmondta, hogy ez az ár tájékoztató jellegű . 

Ezek után a polgármester feltette a kérdést, rendelkezik e mindenki információval a megalapozott döntés meghozatalához, felteheti e döntésre a kérdést:
A pályázattal kapcsolatban még annyit, hogy ha benyújtjuk, de pénz hiányában elutasítást kapunk, akkor jövőre is jó lesz a pályázat.

A polgármester szavazásra tette fel a pályázat benyújtásának kérdését, javasolta, hogy aki egyet ért azzal, hogy a pályázatot minden árajánlatban szereplő  intézményi épületre benyújtsuk az szavazzon.

A polgármester javaslatára a képviselők   4 igen szavazattal, 2 ellenszavazattal az alábbi határozatot hozták:  
31/2011.(V.3.) számú határozat

Várdomb Községi Önkormányzat Képviselő-testülete úgy határozott, hogy a napkollektor megvalósítására kiírt KEOP.4.2. pályázaton részt  kíván venni az  önkormányzat és intézményei épületeire. Megbízza a polgármestert az előkészítő munkálatok elvégzésére.

A pályázat folyamatáról a képviselő-testületet tájékoztassa.

Határidő:  azonnal és folyamatos 

Felelős: Simon Csaba polgármester
2.Bejelentések, kérdések
Bejelentés nem hangzott el, a  polgármester a testületi ülést  19 óra 30 perckor bezárta.

